Hekel die bobbelsteek – tutoriaal – toortsie.com
Hekel die bobbelsteek – tutoriaal
Julie 21, 2015 Januarie 3, 2016 ~ Toortsie
Hierdie tutoriaal is vir linkshandiges, deur ‘n linkshandige. Regshandiges kan dit natuurlik ook probeer, maar onthou dis die spieëlbeeld, dan kan jul sommer voel hoe ons linkshandiges gewoonlik voel!
Om ‘n bobbelsteek te maak, hekel jy 4 langbene in ‘n kettingsteekspasie in jou vorige ry.
Haal nou die lissie van jou hekelpen af en steek die hekelpen deur die eerste langbeen in die groepie langbene. As jy aan die regte kant van die hekelwerk werk, steek jy die hekelpen van voor af in. Steek dan die pen ook deur die lissie wat jy van die pen afgehaal het.
Trek die lissie deurdie eerste langbeen.
Hekel twee kettingsteke en maak ‘n volgende bobbelsteek.
Indien jy aan die verkeerde kant van jou werk hekel, steek dan die pen van die agterkant af in.
En só lyk die eindproduk:
Hoe sal so ‘n bobbelsteekkombersie lyk?
Posted in Hekelwerk	Hekel vir linkshandiges
‹ PreviousOp ‘n verbeeldingsvlug
19 thoughts on “Hekel die bobbelsteek – tutoriaal”
Julie 21, 2015 om 9:32 vm
Ek dink dis nogal n ondervinding om links te moet wees! Ek het op n stadium n Indiese vrou gehelp met haar breiwerk. Sy was ook links so ek moes toe vir haar (volgens my) agterstevoor help brei. Sy het baie mooi gebrei. Haar patroon was nogal ingewikkeld maar ons het dit netjies uitgewerk en neergeskryf!
Julie 21, 2015 om 11:29 vm
Ek het nooit besef dis vreemd nie. Van kleins af het ek geleer om die spieëlbeeld te doen. 🙂
Julie 21, 2015 om 10:44 nm
My oudste suster brei en hekel ook links. Dis te kostelik om haar te sien werk, dit gaan soos blits. Sy is regshandig
Julie 22, 2015 om 7:06 vm
Nou hoe het sy geleer om links te hekel en brei?? My dogter is regshandig. Aanvanklik het sy erg gesukkel om te hekel toe ek haar leer. Later kom ons toe agter sy hou die pen, nes ek, in haar linkerhand. Toe sy dit in haar regterhand sit, kom sy reg! 🙂
Julie 22, 2015 om 7:12 vm
My suster het glo haarself geleer brei. Sy het natuurlik aan voorkant v my ma gesit wat haar gehelp het. Ek het bv in skool geleer brei
Julie 21, 2015 om 1:52 nm
Laat Juf Toorts gou inspring. Ek verstaan dit nie, as ek by hierdie raksie van jou kliek, kom ek by die regte blog, maar as ek by jou icon kliek wat sê jy het my post gelike, kom ek by scrapydotwo.wordpress.com wat nie meer bestaan nie. Vreemd.
Julie 21, 2015 om 10:41 nm
Ek kry nie die ding reg nie. Ek praat sommer in tale as ek daaraan dink. Dit is nie “two” nie maar “2” en ek kry net nie die ding van die lug af of gekoppel met prentjie nie! Herriemerrie het n epos gestuur. Gaan dit rustig betudeer en kyk hoe dit werk
Julie 22, 2015 om 7:03 vm
Die liewe merrie het my net so baie gehelp.
Het vanmiddag met merrie se hul gevroetel maar ek dink dit werk steeds nie!
Julie 21, 2015 om 12:30 nm
Dit is baie mooi Toorts….. maar dit is sovêr ek sal gaan. Bewonder ander se hekelwer maar het nooit leer hekel nie. Het vir my dogter nounet ‘n bedmatjie klaar gebrei met t-shirting, en dit is my aandeel aan brei die winter. 🙂
Julie 21, 2015 om 12:44 nm
Met watter nr brei jy t-yarn?
Julie 21, 2015 om 2:54 nm
Daar was so ‘n gebreiery tussen die meisiekinders hier aan die gang…. en ‘n uitruilery van naalde dat ek nou skoon deurmekaar is. Het naalde aan my dogter teruggegee. Sal uitvind wat het ek gebruik.
Julie 21, 2015 om 2:57 nm
Ag dis okay. Ek was sommer net nuuskierig.
Julie 21, 2015 om 3:37 nm
Haar klaar geWattsApp… wag net vir antwoord. Self nou nuuskierig omdat ek so gou vergeet het. Eintlik bekommer hierdie vergeetagtigheid van my, my nou baie. Was nooit so nie 😦
Julie 21, 2015 om 3:49 nm
Solank jy net jou NAAM onthou! 😉 nie soos sommige ander mense nie!
Julie 21, 2015 om 4:26 nm
Julie 21, 2015 om 4:27 nm
Ag tog hoe lekker lag ek nou vir jou 😆
Terug pieng: Alles wat jy benodig om jou passie vir hekel behoorlik aan te wakker | LAPA Uitgewers
November 20, 2015 om 10:25 nm
Verskriklik baie dankie dat u MY skakel gebruik het!